CELEX: 62014TN0255
Language: el
Date: 2014-04-23 00:00:00
Title: Υπόθεση T-255/14: Προσφυγή της 23ης Απριλίου 2014 — Aalto-korkeakoulusäätiö κατά ΓΕΕΑ (APPCAMPUS)

21.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/24
            
         Προσφυγή της 23ης Απριλίου 2014 — Aalto-korkeakoulusäätiö κατά ΓΕΕΑ (APPCAMPUS)
   (Υπόθεση T-255/14)
   2014/C 235/33
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Aalto-korkeakoulusäätiö (Ελσίνκι, Φινλανδία) (εκπρόσωπος: C. Tomás Pedro, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει εν μέρει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 24ης Ιανουαρίου 2014 στην υπόθεση R 713/2013-2, κατά το μέρος της που επικυρώνει την απόφαση περί απορρίψεως της επεκτάσεως της προστασίας στην Ευρωπαϊκή Ένωση της υπ' αριθμ. 1 134 485 διεθνούς καταχωρίσεως της λέξεως «APPCAMPUS», όσον αφορά λογισμικό ηλεκτρονικών υπολογιστών, μέσα αποθήκευσης μαγνητικών δεδομένων, δίσκους εγγραφών, σύμπυκνους δίσκους, DVD και άλλα ψηφιακά μέσα εγγραφής της κλάσης 9 και τις σχετικές με αυτά τεχνολογικές υπηρεσίες και έρευνα, σχεδιασμό και ανάπτυξη του λογισμικού ηλεκτρονικών υπολογιστών της κλάσης 42·
            
         
               —
            
            
               να καταδικάσει το ΓΕΕΑ στα δικαστικά έξοδα της διαδικασίας.
            
         
      Λόγοι και κύρια επιχειρήματα
   
   
      Σήμα προς καταχώριση: Επέκταση της προστασίας στην Ευρωπαϊκή Ένωση της υπ' αριθμ. 1 134 485 διεθνούς καταχωρίσεως του λεκτικού σήματος «APPCAMPUS» για προϊόντα και υπηρεσίες των κλάσεων 9, 35, 38, 41 και 42
   
      Απόφαση του εξεταστή: Δεν δέχθηκε εν μέρει την καταχώριση ως κοινοτικό σήμα
   
      Απόφαση του τμήματος προσφυγών: Ακύρωση εν μέρει της προσβαλλόμενης αποφάσεως
   
      Προβαλλόμενοι λόγοι: Παράβαση του άρθρου 7, παράγραφοι 1, στοιχεία β' και γ', και 2, του κανονισμού 207/2009